JohanHeinsen/ENO huggingface dataset:
Den Vest-Sjællandske Avis, 1824-08-20
Ved mit sidste Besøg hørte jeg med Forundring af ham, da Talen faldt tilfældigviis paa Faareavlen, at han har ladet forskrive ædle Faar i stor Mængde for at forbedre den indenlandske Uld, og at han tænker paa omfattende Foranstaltninger for at forbedre Hesteqvien. Jblandt de ønskelige Producter, synes kun Viin og Olie at mangle. Kunde ogsaa disse Artikler produceres i en tilstrækkelig Grad, saa vilde Ægypten ikke komme til at trænge til noget fra Udlandet. Den Mareotiske Viin er meget berømt i Oldtiden og den Heraclectiske Nomus (Distrikt) i Mellem, Ægypten frembragte Olie i Overflødighed, endskiøndt af en slet Beskaffenhed.
Den Vest-Sjællandske Avis, 1824-08-20
For at befordre Handelen imellem Alexandrig og Cairo, som Aar for Aar blev vanskeligere, da Mundingerne af Nilen ved Damiette og Rosette, bleve stedse meere tilstoppede af Sandbanker, som stoppede Seilladsen, saa lod Mehemed Ali ved 300000 Fellahs (Bønder) opgrave den gamle Canal imellem Alexandria og Ramanie og forandre noget i sit Løb. Manglerne ved dette Foretagende ere tit nok fremsatte, nemligen at Canalen er ikke gravet dybt nok, og at Dosseringerne ere opkastede alt for skiødesløst, saa at de om kort Tid ville true med at styrte ind; men Hovedfeilen er, at hvor den gaaer ind i Nilen falder den perpendiculair paa Strømmen, saa at den i de Maaneder, hvori Floden svømmer over, maae lukkes af Frygt for at det høie Vand skal giøre den Skade. Denne Ulempe bliver derved formindsket at Nilens Mundinger ere just paa denne Tid seilbare; men uagtet alle Mangler er denne Canal dog et Værk i de gamle Pharaoners, Ptolemæers og Romeres Aand; den skal ikke have kostet mindre end 10000 Mennesker Livet, formedelst det hurtige og usunde Arbeide; det var forresten Paschaens første Hensigt ved at anlægge denne Canal, at lede en Arm af Nilen ind i den og at omgive med den saavel Alexandria som dens Fæstningsværker; men han afstod dog fra dette Forsæt af Frygt for at Rosettes Handel skulde gaae reent til Grunde, Jeg kan ikke undlade ved denne Leilighed at anbringe en Notize, som ikke er uinterressant med Hensyn til den nøiere Kundskab om de Gamles Vandbygningsmaade, ved at opgrave den nye Canal stødte man mange Steder paa Beklædningsmuren af den gamle og fandt der store Blyeplader, hvormed den maae have været indfattet; sandsynligen af Forsigtighed for at bevare Vandets Godhed til at drikke; da man derved kunde forhindre fremmed Vand fra at trænge ind i Canalen. Erfaringen har nemlig lært ved den nye Canal, at Nilvandet, bliver, fordi man har forsømt denne Forsigtighed, ofte fordærvet ved det at det saltagtige Strandvand ster ind i Nærheden af Kysten, eller at det i det mindste ikke beholder sin saa meget roste Behagelighed. Alexandria vinder overordentligen ved dette nye Anlæg og vil i Fremtiden endnu mere hæve sig, imedens Rosette og Damiette, som tilforn vare Stabelpladserne for den Ægyptiske Handel, ville stedse meere og mere tabe deres Vigtighed. – Paschaen vaager paa det kraftfuldeste over den indvortes Sikkerhed; men ved mange og ofte ved de vigtigste Foretagender kjæmper han forgiæves imod Fordommene og Landets Sæder. Pesten giør, som man har forsikkret mig, Ægyptens Folkemængde et saa betydeligt Afbræk, at Jndvaanernes Antal vil i nogle Aarhundrede kunde formeres til det tredobbelte, dersom ikke denne Landplage fandt Sted.
Den Vest-Sjællandske Avis, 1824-08-20
Mehemed Ali har paa den høie Ports Befaling maatte standse med sine Forholdsregler for at forhindre denne Smittes Udbredelse; men han lader sig imidlertid dog ikke afholde fra, for at undgaae Bebreidelsen for Ugudelighed, at følge disse Forholdsregler med Hensyn til sig selv og sit Hof Jkke mindre ødelægge Kopperne den tilvoxende Generation i Ægypten, uden at man giør noget for at standse dem. Endnu ved det sidste Besøg forsikkrede Paschaen mig, at han ikke vilde lade hengaae noget Aar uden i det mindste at standse dette Onde ved at indføre Jndpodning; ogsaa vilde han, dersom han lever og dersom det staaer i hans Magt, sætte Forholdsreglerne imod Pesten paa nye i Gang. (Fortsættes).
Den Vest-Sjællandske Avis, 1824-08-20
Oversigt over Dagens udenlandske Nyeheder. Den Franske Moniteur beretter: at den hidtilværende Krigsminister er bleven udnævnt til Minister for de udenlandske Anliggender; Marineministeren til Krigsminister, og Greven af Chabrol igien til Marineminister; man antager at ved denne Forandring i Ministeriet vil ingen Forandring foregaae i dets Grundsætninger. – For 8 Dage siden blev Kongen, da han vilde klæde sig paa, overfaldet af en Krampe, at man frygtede for hans Liv, men han er nu igien bleven fuldkommen helbredet. – De Franske Kammere ere blevne prorogerede ved en Kongelig Proclamation; men skulle sammenkaldes igien i November; da Primierministeren vil, som man siger, forelægge et nyt Lovforslag til Statsrenternes Nedsættelse. Det giør Opsigt, at den Engelske Minister Greven af Harrovby er ankommen til Paris og har havt en Conference med Greven af Villele. – Det er mærkeligt at Brød priserne ere stegne i Paris i de to sidste Postdage og Kornpriserne i Amsterdam. – Paven har udstædet et meget hæderfuldt Brev for Jesuiterne og har bevilget den 12,000 Skudi i Jndkomster. – Det Norske Storthing har bevilget 600000 Specier aarligen til Armeens Underholdning. – Repræsentanternes Kammer i det Würtembergske har voteret en Adresse til Kongen, for at bede ham om at indskrænke Embedsmændenes Klasse og derved lette de Byrder, som hvile paa Jndvaanerne.
Den Vest-Sjællandske Avis, 1824-08-20
Napoleon Buonapartes Testamente er udkommen paa Fransk og Engelsk hos Ridgevay i London. De Engelske Blade berette derom følgende: det er dateret 15de April 1821, der bliver i samme disponeret over en Formue af mange Millioner. J Jndledningen tilskriver Exekeiseren de ulykkelige Udfald af de to Jnvasioner i Frankerige, paa en Tid, da det endnu havde saamange Hielpemidler, Marmonts, Augereaus, Talleyrands og la Fayettes Forræderie. Han bekiender sig paa den frækkeste Maade til at være skyldig i Justitsmordet paa Hertugen af Eng him, og erklærer, at han under lignende Omstændigheder vilde handle ligesaadan. J en Codicil taler han om Hertugen af Vellington med et smaaligt og bittert Had.
Den Vest-Sjællandske Avis, 1824-08-20
Det er et stort Beviis paa den nærværende Østerrigske Keisers ophøiede Tolerance, som contrasterer paafaldende imod de Principer, som bleve fulgte i Østerrige og især i Ungarn for et halvt hundrede Aar siden, at 400 Personer i Byen Galnenkirchen i Overøsterige ere nu virkeligen traadte over fra den Catholske til den Evangeliske Kirke. J Aaret 1821 havde nemlig henimod 60 Familier erklæret deres Tilbøielighed til at gaae over til denne Kirke- og havde derpaa ansøgt i Vien om Tilladelse dertil; hvilken de ogsaa virkelig skulle have erholdet i August 1822.
Den Vest-Sjællandske Avis, 1824-08-20
Den 2den August om Aftenenen Kl. 11, har Hr. Professor Harding i Gottingen opdaget en liden Commet i den østlige Skulder af Stiernebilledet Herkules. Man kan kun see den ved Hielp af Kikkerter og den er uden Hale og bestemt Kierne.
Den Vest-Sjællandske Avis, 1824-08-20
Paa Kysten af Wales bliver fra 1ste September stationeret et svømmende Fyrtaarn; det vil sige, et Skib, hvorpaa der ere tre Master, af hvilke de to ere forsynede med Blusild.
Den Vest-Sjællandske Avis, 1824-08-20
Paa den berømte Jordbær-Udstilling i Aar af det Londonske Haveselskab, var der iblandt 100 Varieteter et Exemplar, som var tre Tommer i Giennemsnit. Man skynder sig saameget med at bygge nye Huse i London, at to af dem ere nyelig faldne ned igien, dette er en Begivenhed, som er oftere mødt i London og som man ikke hører at møde andre Steder. Et Fransk Blad frotter paa følgende Maade over de Nyemodens kostbare Butikker. Naar en saadan Butits Jndretning i Frankerige koster 16, til 18,000 Franker, saa anvendes 1000 Franker deraf til et Skilt, 10,000 til Speile, 5,000 til et Comptoir, til grønne Marrequins Stole o. s. v., 500 til Alne, Metre o. s. v. af Acajou-Træe og 500 til Vare.
Den Vest-Sjællandske Avis, 1824-08-20
Den nye Nordamerikanske Stat Michigan, har nu constitueret en territorial Regiering og Gouverneuren Cas har aabnet den første lovgivende Forsamling med en fortreffelig Tale. – Jndvaanerne Staden Missouri have erfaret, at Climatet er ikke gunstigt for Negerslaverne og have derfor bortsendt dem. - J Staden New-Hampschire have Artestanterne i det der oprettede Arbeidshuus i Fior indbragt Staden en Fordeel af 279 561 Dollars.
Den Vest-Sjællandske Avis, 1824-08-20
J Maranhao i Brasilien have 400 Soldater gjort Opstand, myrdet deres Oberst, plyndret rundt omkring, og truet enhver Europæisk Portugiser med Livet; dog er Roeligheden siden bragt tilveie.
Den Vest-Sjællandske Avis, 1824-08-20
Den Columbiske Regiering har den 6te Mai dekreteret at Armeen skal formeres til 50,000 Mand.
Den Vest-Sjællandske Avis, 1824-08-20
Underhandlingerne imellem de Haytiske Commissaire og Frankerige ere afbrudte og de ere afreiste fra Paris. for at indskibe sig og afgaae til deres Fædreneland, Aarsagen dertil skal være, at disse Commissaire ikke besadt Fuldmagter til at indlade sig paa de Franske Propositioner. – J det Franske Budget for 1825 angives Udgifterne til den consoliderede Gield og Amortissementet beløbe sig til 237 Mill. 85785 Fr. de almindelige Udgifter til 661 Mill. 847395 Fr. og Jndtægterne til 899 Mill. 510383 Fr. (Fortsættes).
Den Vest-Sjællandske Avis, 1824-08-20
Beltpassage. Fra den 12te til den 18de August ere udreiste: Til Sielland. Cancellieraad Herredsfoged Bett, Frøken Wedel, Capt. Høyer, Regiments=Dyrlægge Ring helm med Kone og Barn, Mad. Theil med Datter og Søn. Til Fyen. Major, Silke= og Klædehandler Ponsning, Madam Nagel med 6 Børn og Jfr. Muus, Handelsmand, Manderbach, Discipel Grev Schmettan, Apotheker Knudsen, Hr. Nielsen, Grevinde af Schmettau med 3 Døttre, Comtesserne D. C., C. L. og S. A. Schmettau og Jse. Lynge, Fuldm. Bonnesen, Prem. Lieut. i Kongens Reg Blom, Cand. Philos. Baron Holstein, Cand. juris og Adjunct Stybe, Justitsraad og Assessor i Statsgielden, Johnsen, Jnformator Brohm, Frue Oberstinde Bütou med Datter, Studenterne Christensen og Torværdt, Cand. Theol. Borring med Kone og Søn, Slagterm. Svendsen, med Søn, Skrædermester Petersen, Stud. Theol. Wegner, Kiøbm. og Stempelpapiirs=Forvatter Bentzen, Etatsraad Collin med 2 Sønner, Adjunct Berg, Jfr. Block, Disciplerne Boiesen, Kiøbm. Limkilde, Frue Høyer med Datter, Kiøbm. Døcker med Kone, Prof. Rector Block med Frue og Datter, Jfr. Withusen, Capt. Land-Jnspecteur Høyer, Stud. Chirurg. Larsen, Frue Schmidt, 2de Frøkener Bruun, Frøken Hoppe, Disciplerne S. og H. Hoppe og Jfr. Møllerup, Commandeur Wulf med Familie, Professer Withusen, Bomuldsfabrikant Salomon, Kgl. Skue pillere Enholm, Foersom, Wensløw, Hass, Zinck, Rosenkilde og Liebe med Kone, Jomfruerne Clemmensen, Eisen og Nissen, Figurant Friis, Coufleur Eisen.
Den Vest-Sjællandske Avis, 1824-08-20
Til Moschi aandrige Oversætter Hellas Muse i Din Danske Dragt, Hvor henrykker Du det spændte Øre! Synes man ei Sangens Tryllemagt, Fra Parnassets høie Tind at høre? Er Du svævet hen du Moschi Aand Fra Elysium til vore Egne? Ledte Du den Konstners sikkre Haand Som vi see i Digtet allevegne? Nei en Genius, Din egen lig, Prægede Din Aand i disse Blade; Hollere han vilde tolke Dig End sit eget Digtervæld oplade.
Den Vest-Sjællandske Avis, 1824-08-20
AVERTISSEMENTS.
Den Vest-Sjællandske Avis, 1824-08-20
Slagelse foreenede dramatiske Selskab. Onsdagen den 25de August førstkommende, om Aftenen Kl. 7, afholdes paa Slagelse Postgaard Generalforsamling i Selskabet, og anmodes Selskabets ærede Medlemmer om, da behageligst at give Møde. De Udeblivende ansees at samtykke i hvad de Mødende maatte vedtage og beslutte. Directionen.
Den Vest-Sjællandske Avis, 1824-08-20
Ved Proclama, som er læst ved den Kongelige Landsoverret samt Hof- og Stadsret i Kiøbenhavn samt ved Antvorskov Birketingsret, ere Alle og Enhver, som maatte have at fordre i Eieren af Oldeberggaarden i Liunge Sogn, Hr. Jørgen Voigt, hans til Skiftebehandling opgivne Boe, med 12 Ugers Varsel, indkaldede til at anmelde og bevise saadanne deres Fordringer for undertegnede Skifteforvalter i Boet; hvilket herved endvidere bekiendtgiøres. Slagelse den 18de August 1824. Birch.
Den Vest-Sjællandske Avis, 1824-08-20
Ved Proclama som er læst inden den Kongelige Landsoverret samt Hof- og Stadsret i Kiøbenhavn, saavelsom ved Slagelse Byetings- og Antvorskov Birketingsretter, ere Alle og Enhver, som maatte have at fordre i afgangne forrige Arvefæster af Brorupgaard, Mads Jensen Westergaards og hans endnu levende Enke Anna Kirstine Nielsens fælleds Boe, med 12 Ugers Varsel, indkaldede til for undertegnede Skifteret at anmelde og bevise saadanne deres Fordringer; hvilket herved endvidere bekiendtgiøres. Slagelse Kiøbstæds Skifteret den 18de August 1824. Gude. Birch.
Den Vest-Sjællandske Avis, 1824-08-20
Udi Stervboet efter afgangne Kammerherre v. Juel og Frue til Nordruplund og Ødemark vorder en Skiftesamling afholdet paa Undertegnedes Boepæl i Slagelse Løverdagen den 11te September førstkommende, om Eftermiddagen Kl. 5, hvilket herved bekiendtgiøres. Slagelse den 12te August 1824. Birch.
Den Vest-Sjællandske Avis, 1824-08-20
Oldeberggaarden beliggende i Liunge Sogn, under Antvorskov Birk i Sorøe Amt, og tilhørende Hr. J Voigts til Skiftebehandling opgivne Boe, vorder ifølge derom under Boet tagen Beslutning stillet til Bortsælgelse ved 3de offentlige Auctioner, som afholdes Fredagen den 10de og 24de September, samt 8de October førstkommende, hver Dags Formiddag Kl. 11. Til samme Tid bortsælges særlig et lidet Stykke Overdrevsjord, som ligger inden for Skjælgjærdet imellem Oldeberggaardens og Grøfte Byes Overdrev. Oldeberggaardens Bygninger bestaae deels af Grundmuur deels af Muur og Bindingsværk i god Stand og er i Vaaningshuset, særdeles beqvem Boelig for en Familie uden for Bondestanden, ligesom og en god Hauge findes derved. Gaardens Tilliggende er skyldsat for 5 Tdr. 6 Skpr. 2 Alb. Ager og Engs og 3 Skpr. Skovskylds Hartkorn, og indeholder et Areal af 164 Tdr. Land, hvoraf de 64 1/2 Tdr. Land i 2de fredede Skovstrækninger. De 2de første Auctioner afholdes paa Slagelse Raadhuus og den 3die Auction paa Oldeberggaarden. Auctionsconditionerne ville, fra 8 Dage forinden første Auction, være til Eftersyn hos Hr. Voigt paa Oldeberggaarden, som tillige paaviser Eiendommen naar det forlanges, og paa Undertegnedes Contoir her i Byen. Denne Bekiendtgiørelse tiener tillige vedkommende Panthavere til Underretning i Overeensstemmelse med Placaten af 22de April 1817. Slagelse den 12te August 1824. Birch. som for Tiden er bortfæstet, og Løve Kroe, som er beliggende i Giersløv Sogn, Løve Bye og Herred, Holbeks Amt, med dens tilliggende Jorder af Hartkorn Ager og Eng 9 Tdr. 1 Skp. 1 Alb., Bygninger, Jnventarium samt Kroeholds Privelegium, bliver i Følge Forlig og Udlæg samt Udlægshaverens Reqvisition, opbuden til Bortsælgelse ved 3de offentlige Auctioner, som afholdes i bemeldte Løve Kroe efterfølgende Dage: 1ste Auction, Torsdagen d. 16de Septbr.) dette Aar, om 2den Auction, Torsdagen d. 30te Septbr. ) Eftermiddagen. 3die Auction, Onsdagen d. 20de Octbr. ) Kl. 1 Slet. Auctionsconditionerne ville forinden første Auction ligge til Eftersyn i Løve Kroe og paa Undertegnedes Contoir.
Den Vest-Sjællandske Avis, 1824-08-20
Denne Bekiendtgiørelse tiener til Panthavernes Efterretning i Overeensstemmelse med Placaten af 22de April 1817. Løve Herreds Contoir i Kirkehelsinge d. 12te August 1824. Holm.
Den Vest-Sjællandske Avis, 1824-08-20
Gaarden Sophiehop under Gisselfelde Kloster, beliggende i Vester Egede Sogn, Præstøe Amt, bliver ved offentlig Auction, som afholdes paa Gisselfelde forhenværende Giestgiversted Mandagen den 20de September førstkommende, om Formiddagen Kl. 11, opraabt til Bortforpagtning paa 10 Aar, fra 1ste Mai 1825, efter de Conditioner, som fra den 6te September vil være til Eftersyn paa Postgaardene i Kiøge, Ringsted, og Callundborg, i Kiøbenhavn i de 3 Hjorte paa Vestergade, samt i Braabye ved Gisselfelde hos Forvalter Jensen. Til Gaarden, hvis Bygninger ere særdeles vel indrettede og afgive en meget behagelig Bopæl for en Familie udenfor Bondestanden, er et Areal af omtrent 146 Tdr. Land ufrie Jorder med Hartkorn Ager og Eng 4 Tdr. 2 Skpr. 2 Fdkr. 231 Alb. og Skovskyld - - 2 Skpr. 1 Fdk. 21 Alb., samt 67 Tdr. og 5 Skpr. Land frie Hovedgaardstaxtes Jorder med 6 Tdr. 4 Skpr. 3 Fdkr. 2 1/2 Alb. Hartkorn Ager og Eng; dog vil nogle af de ufrie Jorder, hvorpaa der staaer Skov, tildeels blive reserverede fra Forpagtningen. Den Klosteret tilhørende Besætning af Heste, Køer og Faar, samt endeel Jnventarier, følger med i Forpagtningen.
Den Vest-Sjællandske Avis, 1824-08-20
Hos Boghandler Holm i Sorøe faaes: Just om Hundesygen, udgivet til Nytte for Menigmand. Brumauers travesterede Æneide, oversat af Faber.
Den Vest-Sjællandske Avis, 1824-08-20
Umyndiges Midler 334 Rbd. 4 Mk. 11 s. Repræsentativer af Gunderslevholms med flere Godsers Overformynderie, kan strax bekommes mod anordnet Sikkerhed hos Undertegnede. Hindholm ved Forslevgaard pr. Ringsted. Boss.
Den Vest-Sjællandske Avis, 1824-08-20
Favnebrænde, som er staaet sidste Vinter, kan bekommes paa følgende Steder. Vindstrup Overdrev ved Kastrupgaard, i Kastrupgaards Dyrehave, og i Knuervang ved Reinstrup. Skovsogderne paaviser Brændet, og Accord afsluttes med Hindholm ved Forslevgaard. Boss.
Den Vest-Sjællandske Avis, 1824-08-20
Den af forrige Byeskriver Bager beboede Gaard, Svenborg, der er beliggende midt i Byen, i Nærheden af Torv og Kirke, med Have imod Strandsiden, og fri Udsigt til Søen, kan paa liden forbeholdt Leilighed nær erholdes til Leie, fra næstkommende Foraar, naar derom accorderes snarest mueligt med underskrevne Gaardens nu værende Eier. Til behagelig Underretning tiener, at i Gaarden give Leilighed for en stor Familie, ligesom fornøden Stald rum, Vand i Gaarden &c. haves; saa kan ogsaa til samme Tid, ligeledes erholdes i Leie paa et eller fler Aar, et Vænge tæt ved Byen, samt Gaardens Markjorder, Svenborg den 10de August 1824. Bendiksen.
Den Vest-Sjællandske Avis, 1824-08-20
At jeg er indflyttet i den afdøde Kiøbmand KrahGaard, og der fortsætter min hidtil førte Handel, bekiendtgiøres herved. Slagelse den 13de August 1824. J. David. (Hermed følger et Tillæg).
Den Vest-Sjællandske Avis, 1824-08-20
Tillæg til den Vest-Sjællandske Avis No. 67.
Den Vest-Sjællandske Avis, 1824-08-20
Jndenlandske Efterretninger. Handels-Convention mellem Hs. Majestæt Kongen af Danmark og Hs. Majestæt Kongen af det forenede Kongerige Storbrittannien og Jrland. Sluttet i London den 16de Juni 1824. Hs. Majestæt Kongen af Danmark og Hs. Majestæt Kongen af det foreenede Kongerige Storbrittannien og Jrland, besjælede af lige Attraa efter at udvide og forøge Handelsforbindelserne mellem Deres giensidige. Stater, og at skaffe Deres Undersaatter, som deri tage Deel, al mulig Lettelse og Opmuntring, – og i den Overbeviisning, at Jntet vil i den Henseende meer kunne bidrage til Opfyldelsen af Deres fælleds Ønsker, end gjensigen at ophæve al Forskjel mellem de Afgivter, som nu i een af de tvende Staters Havne fordres af den andens Skibe eller Producter, have udnævnt Befuldmægtigede til at slutte en Forening desangaaende, nemlig Hs. Majestæt Kongen af Danmark, Hr. Carl Emil Greve af Moltke, Storkors af Dannebrog-Ordenen, Geheime-Konferentsraad og Hs. overordentlige Gesandt hos Hs. Storbrittanniske Majestæt, og Hs. Majest. Kongen af det forenede Kongeriger Storbrittannien og Jrland, Hr. Georg Canning, Medlem af Hs. Geheimeraad, Medlem af Parlementet og hans første Statssekretair for de udenlandske Sager; og Hr. Williliam Huuskisson, Medlem af Hs. Geheimeraad, Medlem af Parlamentet, Præsident i det Geheimeraads Komittee for Handelen og Kolonierne og Skatmester for Hs. Marine, Hvilke, efterat have foreviist deres giensidige Fuldmagter, der fandtes at være i god og behørig Orden, ere blevne enige om og have afsluttet følgende Artikler: Første Artikel. Fra første Juli i dette Aar at regne, og efter den Tid, skulle danske Skibe, som ankomme til eller afgaae fra nogen Havn i det forenede Kongerige Storbrittannien og Jrland, og brittiske Skibe, som ankomme til eller fra nogen Havn i Kongen af Danmark Stater, ikke være underkastede andre eller høiere Afgivter eller Paalæg, af hvad Slags være kan, end saadanne som nu ere eller senere blive lagte paa indenlandske Skibe, der ankomme til eller afgaae fra disse Havne. Anden Artikel. Alle Handels-Artikler, som ikke ved Natur eller Kunst ere frembragte i hvilketsomhelst af de Lande, der ere de Høie kontraherende Parters Herredømme underlagte, og som det i indenlandske Skibe er eller bliver tilladt at indføre til eller udføre fra Havne i Danmark eller i det forenede Kongerige, kunne aldeles paa samme Maade indføres til eller udføres fra disse Havne i Skibe, som høre hjemme i det andet Land.
Den Vest-Sjællandske Avis, 1824-08-20
Tredie Artikel. Alle Handelsartikler, som ved Natur eller Kunst ere frembragte i de Stater, der ere Hs. Storbrittanniske Majestæts Herredømme underkastede, og som fra det forenede Kongerige Storbrittannien og Jrland lovmæssig kunne i brittiske Skibe indføres til Havne i Hs. Majestæt Kongen af Danmark Stater, skulle ikke være andre Afgivter underkastede, end dem, som ville være at erlægge af de samme Artikler, naar de vare indførte i danske Skibe. En nøiagtig Reciprocitet skal, med Hensyn til danske Skibe iagttages i det forenede Kongerige Storbrittannien og Jrlands Havne i Henseende til saadanne Artikler, som ikke ved Natur eller Kunst ere frembragte i Hans Majestæt Kongen af Danmarks Stater, og som i danske Skibe lovmæssig kunne indføres til det forenede Kongeriges Havne.
Den Vest-Sjællandske Avis, 1824-08-20
Fjerde Artikel. Alle Varer og Handelsartikler, hvis Jndførsel til een af begge Statets Havne er tilladt, skulle erlægge de selvsamme Afgivter, enten de ere indførte i Skibe fra det andet Land eller i indenlandske Skibe, og alle Varer og Handelsartikler, hvis Udførsel fra een af begge Staters Havne er tilladt skulle de samme Præmier, Toldgodtgjørelser (drawbacks) og Fordele være tilstaaede, enten Udførselen skeer i den eene eller den anden af begge Staters Skibe. Femte Artikel. Hverken directe eller indirecte, hverken ved een af begge Landes Regieringer, eller ved noget Compagnie, nogen Corporation eller Agent, som handler i sammes Navn eller efter sammes bemyndigelse, skal nogensomhelst Forkjøbs Ret til en af begge Staters Natur eller Kunst Producter, som i den anden ere indførte, blive tilstaaet paa Grund eller i Betragtning af det Skibs Nationalitet, i hvilket saadant Product er indført; da det er begge de Høie kontraherende Parters bestemte Hensigt, at ingensomhelst Forskiel, eller nogetsomhelst Fortrin skal finde Sted i den Henseende. Siette Artikel. Da de Høie kontraherende Parter ere giensidigen blevne enige om, ikke i nærværende Convention at inbefatte Deres respective Kolonier, hvorunder, fra Danmarks Side, indbegribes Grønland, Jsland og Færøerne; saa er det utrykkeligen vedtaget, at den Handel, som det, efter de gieldende Love, paa nærværende Tid er tilladt En af de Høie kontraherende Parters Undersaatter og Skibe at føre med den Andens Kolonier, skal forblive i samme Tilstand, som om denne Convention ikke var bleven sluttet. Syvende Artikel. Nærværende Convention forbliver i Kraft i 10 Aar, fra denne Dag af at regne, og efter denne Tid indtil 12 Maaneders Forløb efterat den Ene af de Høie kontraherende Parter har tilkiendegivet den anden Sin Hensigt, at lade den ophøre; hvorhos Enhver afde Høit kontraherende Parter forbeholder Sig Ret til efter bemældte 10 Aars Forløb, at give den Anden en saadan Erklæring; og de ere blevne enige om, at, naar 12 Maaneder ere forløbne efterat En af de Høie kontraherende Parter har modtaget en saadan Erklæring fra den Anden, nærværende Convention og alle der gjorte Betingelser skulle ophøre at paalægge Begge Parter, nogen Forbintlighed. Ottende Artikel. Nærværende Convention skal ratificeres, og Ratifications=Akterne udvexles i London inden een Maaned fra Dato af at regne eller før, om skee kan. Dets til Bekræftelse have de giensidigen Befuldmægtigede underskrevet samme og forsynet den med deres Segl. Saaledes forhandlet i London, den sextende Junii. Aar efter Christi Byrd Eet Tusinde Otte Hundrede Fire og Tyve. (underskrevet) C. C. Moltke Georg Canning. (L. S.)(L. S.) W. Huskisson. (L. S.)